

**GUVERNUL REPUBLICII MOLDOVA**

H O T Ă R Î R E

**cu privire la aprobarea Listei oficiale a mijloacelor de măsurare şi a măsurărilor supuse controlului metrologic legal**

nr. \_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_ 2016

În temeiul art.5 alin. (1) lit.d) și art. 11, alin. (3) din Legea metrologiei nr. 19 din 04 martie 2016 (Monitorul Oficial al Republicii Moldova, 2016, nr.100-105, art.190), Guvernul

**HOTĂRĂŞTE:**

**1.** Se aprobă ”Lista oficială a mijloacelor de măsurare şi a măsurărilor supuse controlului metrologic legal”, conform anexei.

**2.** Se abrogă ”Lista Oficială a mijloacelor de măsurare supuse obligatoriu controlului metrologic al statului L.O. – 2004” aprobată prin Hotărîrea Departamentului Standardizare și Metrologie nr. 1445-M din 04 ianuarie 2004 (Monitorul Oficial al Republicii Moldova, 2004, nr. 35-38, art. 81).

**3.** Pozițiile 1.1.4, 2.1.1, 2.8, 3.4, 4.7, 5.2.4.2, 5.2.5, 8.3.4, 9.3.2, 9.3.3, 9.5, 10.1.5, 11.5 ale Tabelului din anexa la prezenta hotărîre vor fi excluse la expirarea termenului de 3 ani de la intrarea în vigoare a prezentei hotărîri.

**4.** Prezenta hotărîre intră în vigoare la data de 15 octombrie 2016.

|  |  |  |
| --- | --- | --- |
| **PRIM-MINISTRU** | **Pavel FILIP** | |
| **Contrasemnează:** |  | |
| **Viceprim-ministru,**  **ministrul economiei** | | **Octavian CALMÎC** |

Anexa la Hotărîrea Guvernului nr. din

**Lista oficială a mijloacelor de măsurare şi a măsurărilor supuse controlului metrologic legal**

1. Lista oficială a mijloacelor de măsurare şi a măsurărilor supuse controlului metrologic legal (în continuare – *Lista oficială*) stabilește, în conformitate cu prevederile Legii metrologiei nr. 19 din 04 martie 2016:
2. Categoriile şi sortimentele mijloacelor de măsurare supuse controlului metrologic legal (indicate în tabel, coloanele 1-4);
3. Modalităţile de control metrologic aplicabile fiecărui sortiment de mijloace de măsurare, intervalul maxim admis între două verificări metrologice succesive (indicate în tabel, coloanele 5-6);
4. Categoriile de măsurări efectuate în domeniile de interes public specificate la alin. (1), art. 11 al legii menționate.
5. Lista oficială se aplică de către persoanele fizice și juridice care au ca obiect mijloace de măsurare și măsurări în domeniile de interes public.
6. În sensul Listei oficiale, sunt utilizate noțiunile din Legea metrologiei cu următoarele completări:

*categorie de mijloace de măsurare* - grup de mijloace de măsurare cărora li se impun, prin unul sau mai multe documente normative de metrologie legala, aceleași cerințe metrologice și tehnice;

*sortiment de mijloace de măsurare* - grup de mijloace de măsurare aparținînd aceleiași categorii de mijloace de măsurare, asociate pe baza similitudinii principiilor de funcționare, soluțiilor constructive, domeniilor de utilizare, condițiilor de funcționare si/sau domeniilor/intervalelor de măsurare.

1. La introducerea pe piaţă şi/sau darea în folosință a mijloacelor de măsurare supuse controlului metrologic legal conform alin. (1) art. 13 al Legii metrologiei, cu excepția mijloacelor de măsurare și aparatelor de cîntărit cu funcționare neautomată specificate în anexa nr. 3 la Legea nr. 235 din 1 decembrie 2011 privind activităţile de acreditare şi evaluare a conformităţii, controlul metrologic legal se exercită, conform prevederilor regulamentelor generale de metrologie legală, prin următoarele modalităţi:

1) aprobare de model;

2) verificare metrologică iniţială;

3) verificare inițială CE;

4) supraveghere a pieței.

1. Prezenţa, pe un mijloc de măsurare, a marcajului de verificare iniţială CE corespunzător demonstrează că acesta a fost supus unor controale adecvate şi, în consecinţă, atunci cînd mijlocul de măsurare este importat sau dat în folosinţă în Republica Moldova, nu mai este necesar să se repete controalele care au fost deja efectuate. Verificarea iniţială CE este valabilă, din momentul acordării ei, pînă la finele anului următor celui în care a fost aplicat marcajul de verificare iniţială CE.
2. Condiţiile de introducere pe piaţă şi/sau de dare în folosinţă a mijloacelor de măsurare şi aparatelor de cîntărit cu funcţionare neautomată specificate în anexa nr. 3 la [Legea nr. 235 din 1 decembrie 2011](lex:LPLP20111201235) se stabilesc prin Hotărîrea Guvernului pentru aprobarea Reglementării tehnice privind punerea la dispoziţie pe piaţă a mijloacelor de măsurare, nr. 408 din 16 iunie 2015 (mijloacele de măsurare prevăzute în Tabel cu 1)) și prin Hotărîrea Guvernului pentru aprobarea Reglementării tehnice privind aparatele de cîntărit neautomate nr. 267  din  08 aprilie 2014 (mijloacele de măsurare prevăzute în Tabel cu 2)).
3. Pînă la intrarea în vigoare a Reglementărilor tehnice menționate în pct. 4, mijloacele de măsurare respective se supun controlului metrologic legal conform prevederilor legislaţiei metrologice naţionale aplicabile anterior intrării in vigoare a acestor Reglementări tehnice (aprobări de model, verificări metrologice iniţiale, verificări metrologice periodice).
4. După intrarea în vigoare a Reglementărilor tehnice, mijloacele de măsurare vizate, care posedă certificat de aprobare de model în termen, se supun verificării metrologice iniţiale.
5. Mijloacele de măsurare utilizate în domeniul de interes public, aflate în exploatare la persoane fizice sau juridice, indiferent de modalitatea de introducere pe piață, se supun în mod obligatoriu controlului metrologic legal care se realizează prin următoarele modalităţi, conform documentelor normative aplicabile:

1) verificare metrologică periodică;

2) verificare metrologică după reparare;

3) supravegherea în utilizare a mijloacelor de măsurare.

1. Prima verificare metrologică periodică a mijloacelor de măsurare şi a aparatelor de cîntărit cu funcţionare neautomată specificate în anexa nr. 3 la Legea nr. 235 din 1 decembrie 2011, va fi efectuată la expirarea intervalului de timp specificat în coloana 5 din Tabel, calculat începînd cu anul indicat pe marcajul metrologic suplimentar. Verificarea metrologică periodică respectivă se va efectua în prima lună a anului următor celui în care a expirat intervalul de timp menționat.
2. La efectuarea verificărilor metrologice inițiale, periodice sau după reparație a mijlocului de măsurare se eliberează în mod obligatoriu buletin de verificare metrologică.
3. Mijloacele de măsurare din categoriile si sortimentele specificate în Tabel se supun controlului metrologic legal în conformitate cu alin (1) art. 11 al Legii metrologiei, dacă sunt utilizate in următoarele măsurări de interes public:

1) măsurări privind sănătatea publică:

a) determinarea masei și volumului pentru prepararea medicamentelor în farmacii, conform prescripțiilor medicale;

b) măsurări efectuate de personalul din cadrul instituţiilor publice şi organismelor abilitate, în activităţi de supraveghere, a unor mărimi importante pentru protecţia muncii, siguranța antiincendiară, inclusiv monitorizarea expunerii profesionale şi a populaţiei la radiaţii ionizante și la alți factori nocivi;

2) măsurări efectuate în scopul asigurării ordinii și siguranței publice:

a) măsurări efectuate în cadrul inspecțiilor tehnice ale autovehiculelor, în scopul certificării stării tehnice a acestora;

b) măsurări efectuate de agenții de circulaţie, în scopul aplicării legislației în vigoare privind circulația pe drumurile publice;

c) măsurări efectuate în scopul asigurării condițiilor de siguranţa în transporturile auto și pe calea ferată;

d) măsurări efectuate de personalul din cadrul organismelor abilitate pentru protecția drumurilor publice;

3) măsurări efectuate în scopul asigurării protecției mediului:

a) măsurări efectuate de personalul din cadrul instituțiilor publice și organismelor abilitate, în activităţi de supraveghere a unor mărimi importante pentru protecția mediului și pentru siguranța antiincendiară;

b) măsurări efectuate de personalul din cadrul instituțiilor publice competente, în activităţi de constatare a contravențiilor și infracțiunilor la legislația privind protecția mediului și pentru siguranța antiincendiară;

4) măsurări efectuate în scopul asigurării corectitudinii tranzacțiilor comerciale și a protecției consumatorilor:

a) măsurări efectuate în transferurile de utilități publice;

b) măsurări efectuate în cadrul activităților de comercializare directa a produselor și mărfurilor către populație;

c) măsurări de masă în tranzacții comerciale;

d) măsurări referitoare la preambalate, precum şi la produsele care au gramajul declarat;

e) măsurări efectuate în scopul stabilirii sumelor de plată pentru transportul de persoane și de mărfuri;

f) măsurări efectuate de personalul din cadrul instituţiilor publice şi organismelor abilitate în scopul determinării concentraţiei de zahăr şi concentraţia de alcool în băuturi, concentraţiei de grăsimi în produsele alimentare, etc.;

g) măsurări efectuate în scopul determinării masei hectolitrice a cerealelor;

h) măsurări efectuate în scopul determinării umidității grăunțelor de cereale, semințelor oleaginoase, eșantioanelor de lemn sau de tutun;

i) măsurări efectuate în scopul stabilirii sumelor de plată pentru trimiterile poștale;

5) măsurări efectuate în scopul asigurării perceperii taxelor şi impozitelor:

a) măsurări efectuate de personalul din cadrul instituțiilor publice și organismelor abilitate, pentru stabilirea unor impozite, taxe, amenzi, penalizări sau altor tipuri similare de plăți.

1. Dispozitivele medicale cu funcție de măsurare (prevăzute în Tabel cu 3)) inclusiv cele utilizate la măsurările din procesul diagnosticării, ce fac subiectul Hotărîrii Guvernului nr. 418 din 5 iunie 2014 pentru aprobarea Regulamentului privind condițiile de plasare pe piață a dispozitivelor medicale, marcate cu marcajul european de conformitate CE, la introducerea pe piață nu se supun aprobării de model și verificării metrologice inițiale.

Prima verificare metrologică periodică a acestora va fi efectuată la expirarea intervalului de timp specificat în coloana 5 din Tabel, calculat începînd cu data introducerii mijlocului de măsurare pe piață.

Dispozitivele medicale cu funcție de măsurare, indiferent de modalitatea de introducere pe piață, nu se vor supune verificărilor metrologice periodice la expirarea termenului de 3 ani de la intrarea în vigoare a prezentei hotărîri.

1. Instalațiile etalon (inclusiv etaloanele încorporate), utilizate la verificarea metrologică a mijloacelor de măsurare, supuse controlului metrologic legal, se supun etalonării la un interval de maximum de 24 luni.

Etaloanele utilizate la verificarea metrologică a mijloacelor de măsurare, supuse controlului metrologic legal, se supun etalonării la un interval de maximum 12 luni, cu excepţia celor indicate mai jos:

- Greutăţi etalon; traductoare de temperatură etalon; manometre cu piston şi greutăţi; micro-manometre cu lichid etalon – 24 luni;

- Balanţe de cereale etalon de 1 L; set filtre neutre şi spectrale etalon; prisme etalon pentru verificarea refractometrelor; plăci etalon a unghiului de polarizare a luminii – 36 luni;

- Transformatoare de măsură de curent şi tensiune etalon – 60 luni.

**TABEL - Categorii și sortimente ale mijloacelor de măsurare supuse controlului metrologic legal**

|  |  |  |  |  |  |
| --- | --- | --- | --- | --- | --- |
| **Nr. poziţiei** | **Categorii a mijloacelor de măsurare** | **Nr. poziţiei** | **Sortimente a mijloacelor de măsurare** | **Intervalul maxim admis între două verificări metrologice succesive, luni** | **Modalitatea de control metrologic aplicabil** |
| **1. MĂRIMI ACUSTICE** | | | | | |
| 1.1 | Mijloace de măsurare a nivelului de presiune acustică utilizate în măsurări privind protecţia muncii şi protecţia mediului | 1.1.1 | Sonometre | 12 | VI, VP |
| 1.1.2 | Dozimetre de zgomot | 12 | VI, VP |
| 1.1.3 | Expozimetre sonore individuale | 12 | VI, VP |
| 1.1.43) | Sisteme de testare a protezelor auditive | 24 | VP |
| **2. MĂRIMI FIZICO-CHIMICE** | | | | | |
| 2.1 | Analizoare şi semnalizoare de gaze | 2.1.13) | Aparat de măsurare a etanolului din aerul expirat (etilometre) | 12 | AM, VI, VP |
| 2.1.2 | Analizoare de gaze, inclusiv cu funcţie de semnalizare | 12 | AM, VI, VP |
| 2.21) | Analizoare pentru gaze de eşapament | 2.2.1 | Analizoare pentru gaze de eşapament | 12 | VP |
| 2.3 | Aparate electrochimice | 2.3.1 | pH-metre | 12 | AM, VI, VP |
| 2.3.2 | Ionometreşi nitratometre | 12 | AM, VI, VP |
| 2.3.3 | Conductometre | 12 | AM, VI, VP |
| 2.4 | Densimetre şi alcoolmetre | 2.4.1 | Densimetre şi alcoolmetre din sticlă | 60 | AM, VI, VP |
| 2.4.2 | Densimetre şi alcoolmetre digitale | 12 | AM, VI, VP |
| 2.4.3 | Analizoare digitale ale concentraţiei de etanol | 12 | AM, VI, VP |
| 2.5 | Cromatografe | 2.5.1 | Cromatografe cu gaz sau lichid | 12 | AM, VI, VP |
| 2.6 | Aparate de determinare a concentraţiei elementelor chimice | 2.6.1 | Spectrometre de absorbţie/emisie atomică | 12 | AM, VI, VP |
| 2.6.2 | Alte aparate de determinare a concentraţiei elementelor chimice | 12 | AM, VI, VP |
| 2.7 | Viscozimetre | 2.7.1 | Viscozimetre de toate tipurile | 12 | AM, VI, VP |
| 2.83) | Aparate pentru măsurare în domeniul sănătăţii publice | 2.8.1 | Aparate pentru măsurarea presiunii parţiale a gazelor în sînge şi lichide biologice | 24 | VP |
| 2.8.2 | Analizoare de toate tipurile, inclusiv biochimice, imunologice, hematologice |
| 2.8.3 | Coagulometre |
| 2.8.4 | Urometre |
| 2.8.5 | Hemoglobinometre |
| **3. ULTRASUNET ŞI VIBRAŢII** | | | | | |
| 3.1 | Aparate de măsurat vibraţiile | 3.1.1 | Aparate de măsurat vibraţiile de toate tipurile | 12 | AM, VI, VP |
| 3.2 | Defectoscoape | 3.2.1 | Defectoscoape | 12 | AM, VI, VP |
| 3.43) | Aparate ultrasonografice diagnostice | 3.4.1 | Aparate ultrasonografice diagnostice şi cu efect doppler | 24 | VP |
| 3.5 | Aparate pentru măsurarea vitezei | 3.5.1 | Aparate pentru măsurarea vitezei de mișcare a autovehiculelor | 12 | AM, VI, VP |
| 3.5.2 | Sisteme pentru măsurarea vitezei medii de mişcare a autovehiculelor | 12 | VI, VP |
| 3.5.3 | Tahometre şi tahografe mecanice şi electronice | 12 | AM, VI, VP |
| 3.5.4 | Vitezometre pentru locomotive | 12 | VI, VP |
| **4. MĂRIMI ELECTROMAGNETICE** | | | | | |
| 4.2 | Transformatoare pentru măsurare | 4.2.1 | Transformatoare de curent | 48 | AM, VI, VP |
| 4.2.2 | Transformatoare de tensiune | 48 | AM, VI, VP |
| 4.3 | Aparate pentru măsurarea caracteristicilor electrice | 4.3.1 | Aparate pentru măsurarea caracteristicilor contururilor de tip "faza-zero" şi a curentului de scurt-circuit | 12 | ~~AM,~~ VI, VP |
| 4.3.2 | Aparate pentru măsurarea sarcinii electrostatice | 12 | ~~AM,~~ VI, VP |
| 4.41) | Contoare de energie electrică activă | 4.4.1 | Contoare de energie electrică activă trifazate | 48 | VP |
| 4.4.2 | Contoare de energie electrică activă monofazate | 96 | VP |
| 4.5 | Contoare de energie electrică reactivă | 4.5.1 | Contoare de energie electrică reactivă trifazate | 48 | AM, VI, VP |
| 4.5.2 | Contoare de energie electrică reactivă monofazate | 96 | AM, VI, VP |
| 4.6 | Aparate electrice indicatoare | 4.6.1 | Ampermetre, voltmetre, wattmetre, multimetre, ohmmetre, RLC-metre | 12 | AM, VI, VP |
| 4.6.2 | Punţi | 12 | VI, VP |
| 4.73) | Aparate cu semnale electrice utilizate în sănătatea publică | 4.7.1 | Electroencefalografe şi encefaloscoape | 24 | VP |
| 4.7.2 | Electrocardiografe şi cardiomonitoare | 24 | VP |
| **5. DEBIT ŞI VOLUM** | | | | | |
| **5.1 Debit al lichidelor şi gazelor** | | | | | |
| 5.1.1 | Debitmetre pentru fluide | 5.1.1.1 | Debitmetre pentru fluide (lichide, gaze, aburi), inclusiv cu dispozitive de strangulare | 12 | AM, VI, VP |
| 5.1.21) | Contoare de gaz | 5.1.2.1 | Contoare de gaz cu debitul maxim până la 2500 m3/h (cu excepţia celor cu pereţi deformabili) | 24 | VP |
| 5.1.2.2 | Contoare de gaz cu pereţi deformabili | 60 | VP |
| 5.1.31) | Contoare de apă | 5.1.3.1 | Contoare de apă rece şi caldă de la DN 25 până la DN 200 | 24 | VP |
| 5.1.3.2 | Contoare de apă rece şi caldă cu DN 15 şi DN 20 | 60 | VP |
| 5.1.4 | Complexe de măsurare | 5.1.4.1 | Complexe de măsurare a cantităţilor de fluide, gaze cu dispozitive de strangulare | 12 | AM, VI, VP |
| 5.1.5 | Sisteme de măsurare şi înregistrare a cantităţii produselor petroliere şi gazelor lichefiate livrate cu amănuntul | 5.1.5.1 | Sisteme de măsurare şi înregistrare a cantităţii produselor petroliere şi gazelor lichefiate livrate cu amănuntul | 6 | AM, VI, VP |
| 5.1.6 | Distribuitoare de gaz comprimat | 5.1.6.1 | Distribuitoare de gaz comprimat | 6 | AM, VI, VP |
| 5.1.71) | Sistemele de măsurare pentru măsurarea continuă şi dinamică a cantităţilor de lichide, altele decît apa | 5.1.7.1 | Sisteme de măsurare dinamică a cantităţilor de lichide, altele decît apa | 12 | VP |
| 5.1.7.2 | Sisteme de măsurare pentru gaze combustibile lichefiate (altele decât distribuitoarele de combustibil) | 6 | VP |
| 5.1.7.3 | Contoare pentru lichide, altele decât apa, până la DN 400 mm | 24 | VP |
| 5.1.7.4 | Calculatoare (de debit), traductoare de presiune, traductoare de temperatură (termorezistenţe)/adaptoare de temperatură şi traductoare de debit pentru sisteme de măsurare a cantităţilor de lichide, altele decât apa | 24 | VP |
| 5.1.7.5 | Distribuitoare de produse petroliere şi gaze lichefiate | 6 | VP |
| **5.2 VOLUM** | | | | | |
| 5.2.1 | Cisterne | 5.2.1.1 | Cisterne auto pentru petrol şi produse alimentare | 12 | VI, VP |
| 5.2.1.2 | Cisterne feroviare pentru produse petroliere şi produse alimentare | 12 | VI, VP |
| 5.2.21) | Măsuri de capacitate de servire | 5.2.2.1 | Măsuri de volum pentru comercializarea lichidelor (în afară de măsurile de volum din sticlă) | 12 | VP |
| 5.2.3 | Măsuri de volum | 5.2.3.1 | Măsuri cu plutitor pentru lapte | 12 | VI, VP |
| 5.2.4 | Dozatoare | 5.2.4.1 | Dozatoare volumetrice | 12 | AM, VI, VP |
| 5.2.4.23) | Pipete | 24 | VP |
| 5.2.5 | Rezervoare metalice staţionare | 5.2.5.1 | Rezervoare metalice staţionare pentru stocarea produselor petroliere şi gazelor lichefiate | 60 | VI, VP |
| 5.2.5.2 | Rezervoare metalice staţionare pentru stocarea produselor alimentare lichide | 120 | VI, VP |
| 5.2.5.3 | Rezervoare metalice staţionare pentru stocarea altor produse lichide | 60 | VI, VP |
| 5.2.53) | Aparate pentru măsurarea volumului respirator | 5.2.5.1 | Spirometre şi spirotahometre | 24 | VP |
| **6. RADIAŢII IONIZATE** | | | | | |
| 6.1 | Dozimetre şi expozimetre | 6.1.1 | Dozimetre de măsurare a radiaţiilor ionizante | 12 | ~~AM,~~ VI, VP |
| 6.1.2 | Debitmetre de măsurare a radiaţiilor ionizante | 12 | AM, VI, VP |
| 6.1.3 | Rentghenometre | 12 | AM, VI, VP |
| 6.1.4 | Expozimetre pentru radiaţii | 12 | AM, VI, VP |
| 6.1.5 | Indicatoare de radioactivitate | 12 | AM, VI, VP |
| 6.2 | Spectrometre | 6.2.1 | Spectrometre de măsurare a energiilor radiaţiilor ionizante | 12 | AM, VI, VP |
| 6.3 | Radiometre şi contaminometre | 6.3.1 | Radiometre şi contaminometre | 12 | AM, VI, VP |
| **7. MĂRIMI GEOMETRICE** | | | | | |
| 7.21) | Măsuri materializate ale lungimii, gradate | 7.2.1 | Rigle gradate | 12 | VP |
| 7.2.2 | Tije metrice | 12 | VP |
| 7.2.3 | Rulete şi panglici de măsurare | 12 | VP |
| 7.31) | Mijloace de măsurare a dimensiunilor | 7.3.1 | Aparate de măsurat lungimi | 12 | VP |
| 7.3.2 | Aparate de măsurat arii | 12 | VP |
| 7.3.3 | Aparate de măsurat multidimensioanale | 12 | VP |
| 7.4 | Aparate şi măsuri de măsurat dimensiuni, altele decât cele indicate la 7.2 şi 7.3 | 7.4.1 | Aparate de măsurat lungimi | 12 | AM, VI, VP |
| 7.4.2 | Aparate de măsurat grosimi |
| 7.4.3 | Aparate de măsurat unghiul |
| 7.4.4 | Măsuri terminale de lungime şi unghi |
| 7.4.5 | Mire topografice, de nivelment |
| 7.4.6 | Teodilite şi lunete topografice |
| 7.5 | Diafragme | 7.5.1 | Diafragme (dispozitive de strangulare) | 12 | VI, VP |
| 7.6 | Aparate pentru reglarea farurilor la autovehicule | 7.6.1 | Aparate pentru reglarea farurilor la autovehicule | 12 | VI, VP |
| 7.7 | Standuri pentru reglarea dezaxării şi convergenţei roţilor autovehiculelor | 7.7.1 | Standuri pentru reglarea dezaxării şi convergenţei roţilor autovehiculelor | 12 | VI, VP |
| 7.8 | Standuri pentru verificarea sistemului de frînare al vehiculelor rutiere | 7.8.1 | Standuri pentru verificarea sistemului de frînare al vehiculelor rutiere | 12 | VI, VP |
| 7.9 | Taximetre | 7.9.1 | Taximetre electronice cu memorie fiscală | 12 | VP |
| 7.10 | Centrifugi | 7.10.1 | Centrifugi | 12 | VI, VP |
| 7.11 | Standuri pentru balansarea roţilor la autovehicule | 7.11.1 | Standuri pentru balansarea roţilor la autovehicule | 12 | VI, VP |
| 7.12 | Aparate pentru măsurarea jocului volanului autovehiculelor | 7.12.1 | Aparate pentru măsurarea jocului volanului autovehiculelor | 12 | VI, VP |
| **8. MASA ŞI MĂRIMI DERIVATE** | | | | | |
| **8.1 MASA** | | | | | |
| 8.1.1 | Greutăţi | 8.1.1.1 | Greutăţi de lucru | 12 | VI, VP |
| 8.1.22) | Aparate de cîntărit cu funcţionare neautomată | 8.1.2.1 | Aparate de cîntărit cu funcţionare neautomată | 12 | VP |
| 8.1.31) | Aparate de cîntărit cu funcţionare automată | 8.1.3.1 | Aparate de cîntărit cu funcţionare automată pentru sortare-etichetare a masei/preţului | 12 | VP |
| 8.1.3.2 | Dozatoare gravimetrice cu funcţionare automată | 12 | VP |
| 8.1.3.3 | Aparate de cîntărit cu totalizare discontinuă (aparat de cîntărit cu dozare) | 12 | VP |
| 8.1.3.4 | Aparate de cîntărit cu totalizare continuă | 12 | VP |
| 8.1.3.5 | Bascule-pod feroviare cu funcţionare automată | 12 | VP |
| 8.1.4 | Aparate pentru măsurarea masei hectolitrice a cerealelor | 8.1.4.1 | Balanţe de cereale de 1 L | 12 | AM, VI, VP |
| 8.1.5 | Aparate de cîntărire în mers a autovehiculelor | 8.1.5.1 | Aparate de cîntărire în mers a autovehiculelor | 12 | AM, VI, VP |
| **8.2 FORŢĂ ŞI DURITATE** | | | | | |
| 8.2.1 | Chei şi mînere dinamometrice | 8.2.1.1 | Chei şi mînere dinamometrice | 12 | VI, VP |
| 8.2.2 | Aparate de măsurare a deformaţiei glutenului | 8.2.2.1 | Aparate de măsurare a deformaţiei glutenului | 12 | VI, VP |
| **8.3 PRESIUNE** | | | | | |
| 8.3.1 | Manometre | 8.3.1.1 | Manometre de toate tipurile | 12 | AM, VI, VP |
| 8.3.1.2 | Aparate de presiune cu semnalul de ieşire unificat | 12 | AM, VI, VP |
| 8.3.2 | Traductoare de presiune **1)** | 8.3.2.1 | Traductoare de presiune şi diferenţă de presiune | 12 | AM, VI, VP |
| 8.3.31) | Dispozitive de conversie a volumului | 8.3.3.1 | Corectoare electronice de volum de gaze | 24 | VP |
| 8.3.3.2 | Corectoare electronice de volum de gaze încorporate în contoare cu pereţi deformabili *(vezi poziţia 5.1.2.2)* | 60 | VP |
| 8.3.43) | Sfigmomanometre non – invazive | 8.3.4.1 | Sfigmomanometre non – invazive (Aparate pentru măsurarea presiunii arteriale cu manometru mecanic sau electronic) | 24 | VP |
| **Notă:**  **1)** Traductoarele de presiune care fac parte din componenţa corectoarelor electronice de volum de gaze, au perioada maximă de verificare egală cu perioada maximă de verificare a corectorului electronic de volum de gaze *(vezi poziţia 5.1.2.2)*. | | | | | |
| **9. FOTOMETRIE ŞI RADIOMETRIE** | | | | | |
| 9.1 | Fotometre | 9.1.1 | Luxmetre | 12 | AM, VI, VP |
| 9.2 | Colorimetre | 9.2.1 | Opacimetre (Fummetre) | 12 | AM, VI, VP |
| 9.3 | Refractometre | 9.3.1 | Refractometre analogice, digitale | 12 | AM, VI, VP |
| 9.3.23) | Dioptrimetre (frotifocometre) | 24 | VP |
| 9.3.33) | Refractometre oftalmologice | 24 | VP |
| 9.4 | Polarimetre | 9.4.1 | Polarimetre analogice şi digitale | 12 | AM, VI, VP |
| 9.53) | Set de lentile de testare oftalmologică | 9.5.1 | Set de lentile de testare oftalmologică | 24 | VP |
| **10. TERMOMETRIE** | | | | | |
| 10.1 | Termometre | 10.1.1 | Termometre din sticlă cu lichid, inclusiv cu contacte electrice | 36 | AM, VI, VP |
| 10.1.2 | Termometre manometrice şi bimetalice | 12 | VI, VP |
| 10.1.3 | Termometre cu infraroşu şi pirometre | 12 | VI, VP |
| 10.1.4 | Termometre digitale | 12 | VI, VP |
| 10.1.53) | Termometre digitale medicale | 24 | VP |
| 10.2 | Traductoare de temperatură | 10.2.1 | Termorezistenţe | 24 | AM, VI, VP |
| 10.2.2 | Termocupluri | 12 | VI, VP |
| 10.2.3 | Aparate de măsurare şi/sau înregistrare a temperaturii | 12 | VI, VP |
| 10.3 | Incinte termostatate | 10.3.1 | Camere climatice | 12 | VI, VP |
| 10.3.2 | Termostate şi cuptoare de calcinare | 12 | VI, VP |
| 10.3.3 | Sterilizatoare cu aburi şi aer uscat | 12 | VI, VP |
| 10.41) | Contoare de energie termică | 10.4.1 | Perechi de termorezistenţe pentru contoare de energie termică | 60 | VP |
| 10.4.2 | Traductoare de debit pentru contoare de energie termică până la DN 200 | 60 | VP |
| 10.4.3 | Calculator de energie termică | 60 | VP |
| 10.5 | Aparate de măsurare a umidităţii | 10.5.1 | Higrometre şi psihrometre | 24 | AM, VI, VP |
| 10.5.2 | Umidimetre (pentru seminţe, cereale, lemn şi tutun) | 12 | AM, VI, VP |
| **11. FRECVENŢĂ ŞI TIMP** | | | | | |
| 11.1 | Cronometre | 11.1 | Cronometre | 12 | VI, VP |
| 11.2 | Aparate pentru măsurarea frecvenţei | 11.2.1 | Frecvenţmetre, osciloscoape şi oscilografe | 12 | AM, VI, VP |
| 11.3 | Echipamente de evidenţă a timpului legăturilor telefonice şi a volumului informaţiei | 11.3.1 | Echipamente de evidenţă a timpului legăturilor telefonice | 24 | AM, VI, VP |
| 11.3.2 | Echipamente de evidenţă a volumului informaţiei transmise/recepţionate şi a duratei legăturilor la prestarea serviciilor de transmitere a pachetelor de informaţie, şi accesului la Internet | 12 | AM, VI, VP |
| 11.4 | Receptoare ale sistemului satelitar global de navigaţie | 11.4.1 | Receptoare ale sistemului satelitar global de navigaţie GNSS (Sistem Satelitar de Navigaţie Globală) | 12 | VI, VP |
| 11.53) | Aparate pentru măsurarea frecvenţei în domeniul sănătăţii publice | 11.5.1 | Aparate pentru măsurarea, inclusiv continuă şi analiza frecvenţei contracţiilor cardiace | 24 | VP |
| 11.5.2 | Pulsoximetre, pulsometre | 24 | VP |

**Notă:** Abrevieri utilizate:

AM – aprobare de model;

VI – verificare inițială;

VP – verificare periodică (inclusiv după reparare)